Dragi učenici!

U suradnji s učiteljima i dalje ste obavezni označiti Like kako biste dali do znanja učitelju da ste vidjeli objavu. Ne zaboravite ni klik na expand koji proširuje učiteljevu poruku. Ukoliko vam nešto nije jasno napišite to učitelju u privatnoj poruci ili virtualnoj učionici na Yammer-u. Trudite se da upiti budu u vrijeme koje biste proveli u školi, do 14,00 sati, kako bi učitelj mogao svima odgovoriti. Odgovor učitelja potražite u privatnoj poruci ili virtualnoj učionici odnosno prema dogovoru s pojedinim učiteljem (Viber, WhatsApp, mail,…). Odgovarajte na naše poruke i ako je potrebno napišite objašnjenje.

Nakon blagdana započinje vrednovanje i ocjenjivanje vašega rada. Aktivnost u radu će biti jako važna i ne propuštajte odraditi sve zadaće. Pisane provjere bit će objavljene na starom mjestu u e-Dnevniku. Redovito pratite te obavijesti. Učitelj će vas informirati o detaljima (provjera može imati ograničeno vrijeme rješavanja-pazite na to). Iako smo na daljinu učitelji vas poznaju i tako i prepoznaju vaš rad. Kada vam učitelj nešto zada, na nekom od digitalnih alata, učitelj zna koliko vremena treba da bi se to riješilo i kad vidi koliko ste dugo rješavali neku zadaću zna jeste li to radili uz pomoć nekog izvora ili osobe. Učitelj vas može pozvati na kratko i s vama provjeriti neke detalje iz pisane provjere. Radite za sebe i svoju korist, jako je važno da sami upravljate svojim učenjem.

Sretno dalje!

 Vaša pedagoginja

Dragi roditelji!

Važna nam je Vaša suradnja koja je oduvijek bitna za uspjeh naše djece. Voljela bih da pročitate i moje obraćanje djeci. Svi smo zatečeni ovim uvjetima, ali mislim da se dobro snalazimo. Pred nama je nastavak rada u kojem slijedi vrednovanje i ocjenjivanje učenika. Ministarstvo je izdalo Upute za vrednovanje i ocjenjivanje tijekom nastave na daljinu. Dosadašnja pravila o vrednovanju i ocjenjivanju se ne mogu primjenjivati u potpunosti. Važno je da naša djeca slijede upute svojih učitelja i sudjeluju u svim aktivnostima i uspjeh neće izostati. Navodim Vam kraći dio iz Uputa MZO-a:

„Naime, učenici trebaju biti svjesni odgovornosti prema sebi i svojem znanju te ih trebamo odgajati tako da ne predaju uratke koje nisu posve samostalno napravili. Roditelji u tom smislu imaju veliku odgovornost i na njima je da učeniku pruže trajnu potporu u procesu rasta i svjesnosti za odgovorno ponašanje. „ Upute se nalaze na mrežnoj stranici naše škole.

Molim vas pratite poruke na Yammer-u koje šaljemo djeci kako biste bili upućeni u izvršavanje njihovih obveza. Pišite i Vi meni. Nadam se uspjehu i dobroj suradnji.

Srdačan pozdrav!

 Lidija Škorić-Golić, pedagoginja